
שלום רב,

בהמשך לפנייתכם שבסימוכין, הנני להודיעכם כי אנו מנועים ממסירת הסקירה העובדתית שערך המשרד בנושא המדינה "השלישית השנייה", בהתאם להוראת סעיף 9(א)(4) לחוק חופש המידע, תשנ"ח-1998.
כידוע, ביום 30.3.2014, הוציא ראש הממשלה תעודת חיסיון, לפיה "מסירת זהות המדינות שעמן נחתמו הסדרים בנושא המסתננים, נכונותן לסייע בעניין וכן פרטי ההסדרים, עלולה להביא לפגיעה ביחסי החוץ של מדינת ישראל". יצוין עוד, כי בית המשפט העליון דחה עתירה לגילוי ראיה חסויה שהוגשה בעניינה של תעודת חיסיון זו, ראו בבש"ם 5164/15 צגטה נ' מדינת ישראל (8.9.2015).
בנסיבות אלו, ושעה שהסקירה כולה עוסקת במדינה "השלישית השנייה", אנו מנועים מגילויה, או חלק ממנה, בשל החשש שמגילוי פרטים המצויים בה ניתן יהיה להסיק את זהות אותה מדינה.
נציין כי כל המידע שניתן למסור בעניין זה שולב זה מכבר בגוף תגובת המדינה לבג"ץ 733/18 שהוגשה לבית המשפט העליון ביום 9.4.2018, כפי שאף הובא בבקשתכם.
בהתאם להוראת סעיף 17(א) לחוק חופש המידע, הנך רשאי לעתור נגד החלטה זו לבית המשפט לעניינים מנהליים בירושלים, בתוך 45 יום.
                                                                                           בברכה,
                                                                                              אריה זיני
[image: ]

